### Beslutningstema

I denne sag skal der tages stilling til om del af den private fællesvej [adresse] på Rømø skal optages som offentlig vej.

### Sagsfremstilling

Formanden for Grundejerforeningen Landsende af 1999, Rømø anmoder Tønder Kommune om, at den 360 m lange strækning af Rimmevej fra [adresse] til [adresse] optages som offentlig vej og kommunen dermed overtager vedligeholdelsen af den nuværende private fællesvej.

Den aktuelle vejstrækning er ejet af Tønder Kommune og forslaget om optagelse som offentlig begrundes med, at denne del af Rimmevej fungerer som katastrofevej til [adresse] og der i en katastrofesituation ikke er andre muligheder for at komme til diget. Grundejerforeningen mener, at det ikke bør være grundejerne i området, der skal vedligeholde vejstrækningen med den funktion vejen har som katastrofevej.

Grøfterne mellem vej og de vest for liggende marker, som skulle sørge for vejens afvanding, er ifølge grundejerforeningen efterhånden pløjet væk og beplantningen har fået lov til at brede sig. [adresse] kontraktholdende entreprenør for vejvedligehold har i en årrække udført vedligeholdelsen af vejen, hvilket nu er ophørt. Grundejerforeningen opfordrer derfor Tønder Kommune til at ændre vejens status fra privat fællesvej til kommunevej og dermed igen overtage den nødvendige vedligeholdelse.

Forvaltningen gør opmærksom på, at en lignende argumentation for en opklassificering vil kunne føre til væsentlige stigninger i omkostningerne for drift af veje i sommerhusområder på Rømø.

Som eksempler kan nævnes: Dyssebjegvej ([adresse] til [adresse]), [adresse] ( [adresse] til [adresse]), del af [adresse], Ib Bach.

### Økonomi

Såfremt vejen besluttes optaget som offentlig, overtager Tønder Kommune vedligeholdelse af vejstrækningen. Forinden vil vejen skulle istandsættes, hvilket overslagsmæssigt beløber sig til de herunder nævnte beløb.

Istandsættelse af 360 m grusvej

Retablering af afvandingsgrøft: gravemaskine ca. 1 dg 5.000 kr.

Udlægning stabilt grus i ca. 5 cm tykkelse: ca. 1 dg 6.000 kr.

Diverse arbejder, herunder beskæring/fjernelse af belantning 3.000 kr.

Ialt ex. moms 14.000 kr.

Vedligeholdelse af 360 m grusvej

[adresse] niveau 1, tilstand og udførelse iht. kontrakt: 2.245 kr.

Oprensning af grøft, samt beskæring én gang pr. år 2.000 kr.

Ialt ex. moms/pr år 4.245 kr

### Lovgrundlag

Lov om offentlige veje

### Fagchefen for Teknik og Plan indstiller,

at vejstrækningen optages som offentlig vej.

### Beslutning

Indstillingen godkendt.

Torben Schou deltog ikke i mødet.